rejauldu/bengali-wikipedia huggingface dataset:
থাম্ব|upright=0.6|একটি আধুনিক আবায়া। "আ'বায়া" () অথবা শুধুমাত্র আ'বা আলখাল্লা হলো একটি সাধারণ ঢোলা বোরকাজাতীয় পোশাক, যা উত্তর আফ্রিকা ও আরব উপদ্বীপেসহ মুসলিম বিশ্বের নারীসমাজের একাংশ পড়ে থাকে। ‌ ঐতিহ্যবাহী আবায়াত কালো রঙের হয়ে থাকে এবং একটি বৃহৎ বর্গাকৃতির বুনন বা কাফতান মাথা বা কাঁধ থেকে ঝুলে থাকে। মাথা, হাত ও পা ব্যতীত আবায়া পুরো শরীর ঢেকে রাখে। আবায়া নেকাব সহ পড়া যায়, যেখানে চোখ ছাড়া মুখের অন্য কোন অংশ দেখা যায় না। কিছু নারী হাত ঢাকার জন্য হাতে হাতমোজাও পড়ে থাকে। ‌  ইন্দোনেশীয় ও মালয়েশীয় ঐতিহ্যবাহী পোশাক কেবায়া নামটি আবায়া থেকেই এসেছে।   যৌক্তিকতা  কোরানের একটি আয়াত থেকে অনেক সময় "আবায়া"-এর যৌক্তিকতা টানা হয়, "হে নবী! আপনি আপনার পত্নীগণকে ও কন্যাগণকে এবং মুমিনদের স্ত্রীগণকে বলুন, তারা যেন তাদের চাদরের কিয়দংশ নিজেদের উপর টেনে নেয়। এতে তাদেরকে চেনা সহজ হবে। ফলে তাদেরকে উত্ত্যক্ত করা হবে না। আল্লাহ ক্ষমাশীল পরম দয়ালু।" [ সুরা আহযাব ৩৩:৫৯ ]  বৃহৎ মুসলিম জনগোষ্ঠি আছে এমন দেশেই তাই আবায়া বেশি জনপ্রিয়, হাত এবং মুখমণ্ডল ব্যতীত শরীরে অন্য অংশ যাতে কেউ যাতে না দেখে তাই আবায়া পড়া হয়।   দেশসমূহ  কিছু আরব রাষ্ট্রের বাইরে যেমন সৌদি আরবে আবায়া খুব বেশি মুসলিম নারীরা পড়ে না। বাংলাদেশ, পাকিস্তান, ভারত ও ইন্দোনেশিয়ার মত দেশে এটা দুর্লভ বলা চলে। আবার বিভিন্ন দেশে আবায়া ভিন্ন ভিন্ন পোশাককে বুঝায়। পার্সিয়ান গালফের আরব রাষ্ট্রসমূহে আবায়ার রঙ কালো হয়ে থাকে, অন্যদিকে তুর্কি আবায়া আবার রঙিন হয়।   শৈলী  ভিন্ন নাম থাকা সত্ত্বেও সব ধরনের আবায়ার মূল উদ্দেশ্য একই, শরীর ঢাকা। সাম্প্রতিককালের মডেলসমূহে জরজেট, শিফন, ক্রেফের মত পাতলা কাপড় থেকে কাটা কাফতান। সামনে খোলা বা সামনে লাগানো নামেও দুধরনের আবায়া প্রচলিত আছে। অঞ্চলভেদেও আবায়ার শৈলীর পরিবর্তন হয়। কিছু আবায়াতে কালো বুনের উপর সুচিকর্ম থাকে, আবার কিছু উজ্জ্বল রঙের হয় এবং তার উপর বিভিন্ন শিল্পকর্মের দেখা মেলে।   আরও দেখুন   ইসলাম ও পোশাক  হিজাব   তথ্যসূত্র    বহিঃসংযোগ   কৌর-জোনস, প্রিয়া। "সৌদি আবায়াকে নতুন করে সাজানো। " বিবিসি। ১২ মে ২০১১।  আবায়ার ইতিহাস। "আবায়ার ইতিহাস।"  বিষয়শ্রেণী:আরব সংস্কৃতি বিষয়শ্রেণী:ইসলামি পোশাক (নারী) বিষয়শ্রেণী:পোশাক বিষয়শ্রেণী:বহির্বাস বিষয়শ্রেণী:আরবি পোশাক
ফিদান দোগান (১৭ই জানুয়ারি ১৯৮২ - ৯ই জানুয়ারি ২০১৩) ছিলেন একজন কুর্দি সক্রিয় কর্মী এবং কুর্দিস্তান ওয়ার্কার্স পার্টির সদস্য। তিনি প্যারিসের কুর্দি তথ্য কেন্দ্রে কাজ করেছিলেন এবং ফ্রান্সে অনুষ্ঠিত ব্রাসেলস ভিত্তিক কুর্দি ন্যাশনাল কংগ্রেসের প্রতিনিধিত্ব করেছিলেন। ২০১৩ সালের ৯ই জানুয়ারি কুর্দিস্তান তথ্যকেন্দ্র প্রাঙ্গণে কুর্দি কর্মী সাকিঁ জান্সিজ, ফিদান দোগান এবং লায়লা সয়লেমেজকে মাথায় গুলি করে হত্যা করা হয়। ফ্রান্সের তদন্তে অসংখ্য ইঙ্গিত পাওয়া গিয়েছিল যে সন্দেহভাজন হত্যাকারী ওমার গনি, যিনি অপরাধের কয়েক দিন পরে গ্রেপ্তার হয়েছিলেন, তিনি তুর্কি সিক্রেট সার্ভিসের (এমআইটি) পক্ষে কাজ করছিলেন।  প্রাথমিক জীবন ও শিক্ষা দক্ষিণ তুরস্কের এলবিস্তানে জন্মগ্রহণ করে, অল্প বয়সেই দোগান ফ্রান্সে চলে গিয়েছিলেন। তিনি স্ত্রাসবুরে বড় হয়েছেন এবং সেখানেই নিজের বিশ্ববিদ্যালয়ের শিক্ষা সমাপ্ত করেছেন। তিনি কুর্দিস্তান ন্যাশনাল কংগ্রেসের সঙ্গে যুক্ত ছিলেন এবং একজন সক্রিয় নারী অধিকার কর্মী ছিলেন।  মৃত্যু ২০১৩ সালের ৯ই জানুয়ারি প্যারিসে তাঁকে হত্যা করা হয়। তাঁর সঙ্গেই সাকিঁ জান্সিজ এবং লায়লা সয়লেমেজকেও হত্যা করা হয়েছিল। ১৭ই জানুয়ারি দিয়ারবাকিরে হাজার হাজার কুর্দি এক অনুষ্ঠানে সমবেত হয়ে এই তিন মহিলাকে স্মরণ করেন। মৃত্যুর পর, তাঁর অন্ত্যেষ্টিক্রিয়া সম্পন্ন করেছিলেন একজন আলেভি দেদে।Paris killing victim buried with participation of thousands, Doğan News Agency, dated 18 January 2013. তাঁকে এলবিস্তান জেলার কাহরমানমারাস প্রদেশে তাঁর পরিবারের গ্রামে সমাধিস্থ করা হয়েছিল।  পরে তাঁর মৃত্যুর পর বিভিন্ন ব্যক্তিত্বের শ্রদ্ধাঞ্জলি অর্পন থেকে বোঝা যায় যে তিনি রাজনৈতিক মহলে সুপরিচিত ছিলেন, সেইসাথে তিনি ছিলেন পিকেকে -এর অন্যতম প্রতিষ্ঠাতা আব্দুল্লাহ ওজালানের ঘনিষ্ঠ। ইউরোপীয় পার্লামেন্টের প্রেসিডেন্ট, মার্টিন শুলজ, স্বয়ং উপস্থিত থেকে তাঁর পরিবারের প্রতি সমবেদনা জানিয়েছিলেন। ইউরোপের পার্লামেন্টারি অ্যাসেম্বলি কাউন্সিলের তুরস্কের প্রতিবেদক, জোসেটে ডুরিউ, প্রদীপ্ত পরিভাষায় তাঁর প্রতি শ্রদ্ধা জানিয়েছিলেন।  ফ্রঁসোয়া ওলঁদের দেওয়া বিবৃতি যে তিনি প্যারিসে নিহত তিন নারীর একজনকে জানতেন (যার পরে তুর্কি প্রধানমন্ত্রী রেজেপ তাইয়িপ এরদোয়ান তীব্র প্রতিক্রিয়া ব্যক্ত করেছিলেন), তার থেকে ধারণা করা হয়েছিল যে দোগানও ফরাসি প্রেসিডেন্টের সঙ্গে নিয়মিত যোগাযোগে ছিলেন।  তাঁর মৃত্যুর পর, এই জল্পনা ছিল যে তিন মহিলার হত্যাকাণ্ডের ঘটনা আসলে তুর্কি কর্তৃপক্ষ এবং ওজালানের মধ্যে সম্প্রতি শুরু হওয়া শান্তি প্রক্রিয়াকে ব্যর্থ করার একটি প্রচেষ্টা।  প্যারিসে নিষিদ্ধ পিকেকে- এর অন্যতম সহকর্মী সহ তিনজন কুর্দি কর্মীকে ২০১৩ সালের জানুয়ারিতে হত্যার সন্দেহভাজন একজন ৩৪ বছর বয়সী তুর্কি ব্যক্তি ওমার গনি, প্যারিসের একটি হাসপাতালে বিচার শুরু হওয়ার কয়েকদিন আগে মারা যান। আরও দেখুন অমীমাংসিত হত্যার তালিকা  তথ্যসূত্র  বিষয়শ্রেণী:১৯৮২-এ জন্ম বিষয়শ্রেণী:২০১৩-এ মৃত্যু বিষয়শ্রেণী:২০১৩-এ ফ্রান্সে হত্যাকাণ্ড বিষয়শ্রেণী:গুপ্তহত্যার শিকার সক্রিয়কর্মী বিষয়শ্রেণী:খুনের শিকার নারী বিষয়শ্রেণী:কুর্দি সক্রিয়কর্মী বিষয়শ্রেণী:রাজনীতিতে কুর্দি নারী বিষয়শ্রেণী:কুর্দি নারী বিষয়শ্রেণী:তুর্কি নারী অধিকার কর্মী বিষয়শ্রেণী:কুর্দিস্তান ওয়ার্কার্স পার্টির সদস্য বিষয়শ্রেণী:২০১৩-এ গুপ্তহত্যার শিকার রাজনীতিবিদ বিষয়শ্রেণী:২১শ শতাব্দীর তুর্কি নারী রাজনীতিবিদ
উধারবন্দ বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (দশ বার)।   ভোটার পরিসংখ্যান  ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬৩,৭৭১ জন যার মধ্যে পুরুষ ভোটার ৮২,৬২৭ জন এবং নারী ভোটার ৮১,১৪৪ জন। উধারবন্দ বিধানসভা কেন্দ্রে ২০২১ ভোটার লিঙ্গানুপাত ৯৮২।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪০,৯২০ জন যার মধ্যে পুরুষ ভোটার ৭৩,৭৮৪ জন এবং নারী ভোটার ৬৭,১৩৬ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,২৭,২১৯ জন যার মধ্যে পুরুষ ভোটার ৬৬,৪৫৩ জন এবং নারী ভোটার ৬০,৭৬৬ জন।https://www.news18.com/assembly-elections-2021/assam/udharbond-election-result-s03a012/   বিধানসভার সদস্য   নির্বাচন বিধায়করাজনৈতিক দল সময়কাল২০২১মিহির কান্তি সোম বিজেপি২০১৬-বর্তমান২০১৭২০১১অজিত সিং আইএনসি১৯৯৮-২০১৬২০০৭২০০১১৯৯৮ অগপ১৯৯৬জগন্নাথ সিংহ আইএনসি১৯৯১-৯৮১৯১১৯৮৫জয়প্রকাশ তেওয়ারি স্বতন্ত্র১৯৮৫-৯১১৯৮৩জগন্নাথ সিংহ আইএনসি১৯৭৮-৮৫১৯৭৮ জেপি১৯৭২ আইএনসি১৯৬৭-৭৮১৯৬৭১৯৬২দ্বারিকানাথ তেওয়ারি১৯৬২-৬৭১৯৫৭তাজমুল আলি বড়লস্কর১৯৫৭-৬২   নির্বাচনী ফলাফল   ২০২১ ফলাফল    ২০১৬ ফলাফল    তথ্যসূত্র   বিষয়শ্রেণী:কাছাড় জেলা বিষয়শ্রেণী:আসামের বিধানসভা কেন্দ্র
ব্রজবীর সরণ দাশ (১৫ ডিসেম্বর ১৯২৫ - ১৪ অক্টোবর ২০১৬) সিকিম রাজ্যের একজন ভারতীয় রাজনীতিবিদ ছিলেন। তিনি ৯ এপ্রিল ১৯৭৩ থেকে ২৩ জুলাই ১৯৭৪ পর্যন্ত একজন প্রধান প্রশাসনিক কর্মকর্তা হিসাবে দায়িত্ব পালন করেছিলেন।  ১৯৭২ সালে তিনি পদ্মশ্রী সম্মানে ভূষিত হন।  তিনি ২০১৬ সালের অক্টোবরে ৯০ বছর বয়সে মারা যান।    তথ্যসূত্র    গ্রন্থপঞ্জি      বিষয়শ্রেণী:১৯২৫-এ জন্ম বিষয়শ্রেণী:২০১৬-এ মৃত্যু বিষয়শ্রেণী:পদ্মশ্রী প্রাপক বিষয়শ্রেণী:২০শ শতাব্দীর ভারতীয় রাজনীতিবিদ
বীরেন্দ্র সেহবাগ (, ; জন্ম ২০ অক্টোবর ১৯৭৮) ভারতীয় জাতীয় ক্রিকেট দলের একজন স্বনামধন্য খেলোয়াড়। তিনি বীরু, নজফগড়ের নবাব ও আধুনিক ক্রিকেটের জেন মাস্টার নামেও পরিচিত।Mukul Kesavan (8 November 2010). "Cricket's modern Zen master". espncricinfo.com. Retrieved 22 November 2010.Mukul Kesavan (7 November 2010)."THE ZEN MASTER: – Sehwag or the art of concentration maintenance". The Telegraph. Kolkota, India. Retrieved 22 November 2010. ১৯৯৯ সালে একদিনের আন্তর্জাতিক ক্রিকেটে তার অভিষেক ঘটে এবং ২০০১ সালে ভারতীয় টেস্ট ক্রিকেট দলে জায়গা পান। তিনি একদিনের আন্তর্জাতিক ক্রিকেটে ব্যক্তিগত সর্বোচ্চ ২১৯ রান করে এই ধারায় রেকর্ডধারী হিসেবে স্বীকৃত ছিলেন।  ব্যাটিং শৈলী তিনি অত্যন্ত আক্রমণাত্মক ডানহাতি ব্যাটসম্যান এবং ডানহাতি অফ ব্রেক বোলার। ১০৪ স্ট্রাইক রেটএ ৮,২৭৩ রান করেন।   তথ্যসূত্র    বহিঃসংযোগ   ব্যক্তিগত ওয়েব  ক্রিকইনফো খেলোয়াড় প্রোফাইল  ইয়াহু খেলোয়াড় প্রোফাইল  টুইটার একাউন্ট  বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী বিষয়শ্রেণী:দিল্লি থেকে আগত ক্রিকেটার বিষয়শ্রেণী:এসিসি এশীয় একাদশের একদিনের আন্তর্জাতিক ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:আইসিসি বিশ্ব একাদশ একদিনের আন্তর্জাতিকের ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:উত্তরাঞ্চলের ক্রিকেটার বিষয়শ্রেণী:অর্জুন পুরস্কার প্রাপক বিষয়শ্রেণী:লিচেস্টারশায়ারের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:ভারতের টেস্ট ক্রিকেট অধিনায়ক বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:উইজডেন বিশ্বের শীর্ষস্থানীয় ক্রিকেটার বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:ভারতীয় ক্রিকেট কোচ বিষয়শ্রেণী:ভারতীয় ক্রিকেট ধারাভাষ্যকার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
সেনগোকু যুগ (戦国時代? সেন্‌গোকু জিদাই, অর্থ: 'গৃহযুদ্ধের যুগ') বলতে জাপানের ইতিহাসে কমবেশি ১৪৬৭ খ্রিঃ থেকে ১৬০৩ খ্রিঃ পর্যন্ত সময়কালকে বোঝায়। এই সময়ের বৈশিষ্ট ছিল অবিরাম সামাজিক আলোড়ন, রাজনৈতিক ষড়যন্ত্র ও সামরিক সংঘর্ষ। জাপানি ঐতিহাসিকরা এই সাদৃশ্যের কথা মাথায় রেখেই চীনের যুদ্ধরত রাজ্যসমূহের যুগের অনুকরণে এই যুগের নামকরণ করেন, যদিও অন্য কোনওভাবে চীন ও জাপানের যুগ দুটির সম্পর্ক নেই।Sansom, George B. 2005. A History of Japan: 1334–1615. Tokyo: Charles E. Tuttle Publishing. তোকুগাওয়া শোগুনতন্ত্রের অধীনে ১৬০৩ খ্রিঃ সমস্ত রাজনৈতিক ক্ষমতার একত্রীকরণ ঘটার মাধ্যমে এই যুগ সমাপ্ত হয়।   বর্ণনা  এই সময়ে জাপানের সম্রাট খাতায় কলমে রাষ্ট্রের প্রধান হলেও তার প্রকৃত ক্ষমতা ছিল না। সম্রাটের নামে রাজ্য চালাতেন শোগুন পদবিশিষ্ট এক অভিজাত, যাঁর পদাধিকার কমবেশি বর্তমান সামরিক জেনারালিসিমো পদটির অনুরূপ ছিল। সেন্‌গোকু যুগের ঠিক আগের পর্যায়ে ক্রমশ স্থানীয় সামন্তপ্রভু বা দাইমিয়োরা নিজেদের হাতে অধিকতর ক্ষমতা কুক্ষিগত করে ফেললে শোগুন দুর্বল ও অপ্রাসঙ্গিক হয়ে পড়তে থাকেন। সমকালীন আশিকাগা শোগুনতন্ত্র পূর্ববর্তী কামাকুরা শোগুনতন্ত্রের কাঠামো বজায় রেখে একই রকম যোদ্ধানির্ভর সরকার ও অর্থনৈতিক বাধ্যবাধকতা মেনে চলত, যা ১২৩২ খ্রিঃ হোওজোও পরিবার প্রতিষ্ঠিত জোওয়েই কোড থেকে চলে আসছিল। কিন্তু অনেক দাইমিয়ো সেন্‌গোকু যুগের সূচনায় এই কোড মেনে চলতে অস্বীকার করেন, বিশেষত যাঁদের অধিষ্ঠান ছিল রাজধানী হেইআন-ক্যো নগর থেকে অপেক্ষাকৃত দূরে। এই সামন্তপ্রভুদের অনেকে অধিকতর ভূমি দখল ও প্রভাব বিস্তারের লক্ষ্যে পরস্পরের সঙ্গে নির্বিচার যুদ্ধবিগ্রহে অবতীর্ণ হন। একই সময়ে চীনের সাথে বাণিজ্য বেড়ে ওঠে এবং বাণিজ্যকেন্দ্রিক নগর ও বাজার গড়ে ওঠার ফলে মুদ্রার প্রচলন বৃদ্ধি পায়। এই স্বাচ্ছন্দ্য ও কৃষি ও ক্ষুদ্র শিল্পে উন্নতির ফলেও বিভিন্ন অঞ্চলে সামাজিক স্তর নির্বিশেষে অধিকতর স্বায়ত্তশাসনের আকাঙ্ক্ষা তৈরি হয়। এর অনেক আগে, চতুর্দশ শতাব্দী থেকেই ভূমিকম্প ও দুর্ভিক্ষের পর ঋণ ও করভারে জর্জরিত কৃষকরা সশস্ত্র বিদ্রোহে নামত।  ১৪৬৭ থেকে ১৪৭৭ খ্রিঃ অবধি স্থায়ী এই ধরনেরই এক সংঘাত পরিণতি পায় ওওনিন যুদ্ধে, যাকে ক্ষেত্রবিশেষে ঐতিহাসিকরা সেন্‌গোকু যুগের পূর্বাভাস হিসেবে বিবেচনা করে থাকেন। হোসোকাওয়া পরিবারের "পূর্ব" সেনাবাহিনী ও তাদের মিত্রবর্গ য়ামানা পরিবারের "পশ্চিম" বাহিনীর সঙ্গে যুদ্ধে লিপ্ত হয়। রাজধানী কিয়োতো ও তৎসন্নিহিত অঞ্চলে এগারো বছর ধরে যুদ্ধ চলে, যার শেষে সমগ্র নগর প্রায় সম্পূর্ণ ধ্বংস হয়ে যায়। কিয়োতোর সংঘর্ষ তারপর পার্শ্ববর্তী রাজ্যগুলোয় ছড়িয়ে পড়ে।  তিন যুদ্ধবাজ সেনাপতি ওদা নোবুনাগা, তোয়োতোমি হিদেয়োশি এবং তোকুগাওয়া ইএআসুর পারস্পরিক অম্লমধুর প্রচেষ্টার মধ্য দিয়ে। এই তিন সেনাপতি ক্রমে জাপানকে ঐক্যবদ্ধ করতে সমর্থ হন। ১৬১৫ খ্রিঃ ওসাকা অবরোধের তোকুগাওয়া ইয়েআসু বিজয় ঘোষণার মাধ্যমে তোকুগাওয়া শোগুনতন্ত্র প্রতিষ্ঠা করেন। এর মাধ্যমে জাপান প্রায় আড়াই শতাব্দীব্যাপী শান্তির যুগে প্রবেশ করে।   তথ্যসূত্র   বিষয়শ্রেণী:জাপানের ইতিহাস বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
ত্রিশাল থানা বাংলাদেশের ময়মনসিংহ জেলার অন্তর্গত ত্রিশাল উপজেলার একটি থানা।   প্রতিষ্ঠাকাল  ১৯০৯ সালে ত্রিশাল থানা প্রতিষ্ঠিত হয়।   প্রশাসনিক এলাকাসমূহ  ত্রিশাল উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ত্রিশাল থানার আওতাধীন।  পৌরসভা:  ত্রিশাল  ইউনিয়নসমূহ:  ১নং ধানীখোলা  ২নং বৈলর  ৩নং কাঁঠাল  ৪নং কানিহারী  ৫নং রামপুর  ৬নং ত্রিশাল  ৭নং হরিরামপুর  ৮নং সাখুয়া  ৯নং বালিপাড়া  ১০নং মঠবাড়ী  ১১নং মোক্ষপুর  ১২নং আমিরাবাড়ী   আরও দেখুন   ত্রিশাল উপজেলা  ময়মনসিংহ জেলা   তথ্যসূত্র    বহিঃসংযোগ   বিষয়শ্রেণী:ময়মনসিংহ জেলার থানা বিষয়শ্রেণী:ত্রিশাল উপজেলা
কে এম সোবহান (জন্ম: ২৫ জুলাই ১৯২৪ - মৃত্যু: ৩১ ডিসেম্বর ২০০৭) ছিলেন একজন বাংলাদেশী বিচারপতি, কূটনীতিক ও সক্রিয় কর্মী। তিনি বাংলাদেশ সুপ্রিম কোর্টের প্রাক্তন বিচারপতি ছিলেন। তিনি জার্মানি ও চেকোস্লোভাকিয়ায় বাংলাদেশের রাষ্ট্রদূতের দায়িত্বও পালন করেছিলেন।   কর্মজীবন  কে এম সোবহান ১৯৭১ এর বিচারক হিসাবে নিযুক্ত হন। তার দুই ছেলে কাজী আদনান সোবহান এবং কাজী রেহমান সোবহান এবং এক মেয়ে রোমানা নাহিদ সোবহান। ৩১ ডিসেম্বর ২০০৭ সালে প্রাতঃভ্রমনের সময় রমনা পার্কে অসুস্থ হয়ে পড়েন এবং বারডেম জেনারেল হাসপাতালে হার্ট অ্যাটাকে মারা যান। তাকে মিরপুর শহীদ বুদ্ধিজীবী কবরস্থানে দাফন করা হয়।   তথ্যসূত্র   বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ বিষয়শ্রেণী:বাংলাদেশী সক্রিয় কর্মী বিষয়শ্রেণী:বাংলাদেশী বিচারক বিষয়শ্রেণী:ফরিদপুর জেলার ব্যক্তি বিষয়শ্রেণী:২০০৭-এ মৃত্যু বিষয়শ্রেণী:১৯২৪-এ জন্ম
রিচার্ড চেইস টলম্যান (মার্চ ৪, ১৮৮১ - সেপ্টেম্বর ৫, ১৯৪৮) একজন মার্কিন গাণিতিক পদার্থবিজ্ঞানী এবং ভৌত রসায়নবিদ। তিনি তাত্ত্বিক বিশ্বতত্ত্বের উন্নয়নকল্পে মৌলিক ভূমিকা রেখেছেন এবং এ বিষয়ক পরিসাংখনিক বলবিজ্ঞানের নীতি নির্ধারণের দায়িত্ব পালন করেছেন। মূল তিনি ক্যালটেকে ভৌত রসায়ন ও গাণিতিক পদার্থবিজ্ঞানের অধ্যাপক ছিলেন।  জীবনী টলম্যান ১৮৮১ সালের ৪ মার্চ ম্যাসাচুসেটসের ওয়েস্ট নিউটনে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রাসায়নিক প্রকৌশলে ১৯০৩ সালে ব্যাচেলর ডিগ্রি এবং ১৯১০ সালে পিএইচডি ডিগ্রি অর্জন করেন। তিনি ১৯২২ সালে আমেরিকান অ্যাকাডেমি অব আর্টস অ্যান্ড সায়েন্সেস এর ফেলো নির্বাচিত হন। ঐ বছরই তিনি ক্যালিফোর্নিয়া ইনস্টিটিউট অফ টেকনোলজি এর শিক্ষক হিসেবে যোগদান করেন, যেখানে তিনি ভৌত রসায়ন ও গাণিতিক পদার্থবিজ্ঞানের অধ্যাপক হন এবং পরে গ্র্যাজুয়েট স্কুলের ডীন নিযুক্ত হন।  বিষয়শ্রেণী:১৮৮১-এ জন্ম বিষয়শ্রেণী:১৯৪৮-এ মৃত্যু বিষয়শ্রেণী:মার্কিন বিশ্বতত্ত্ববিদ বিষয়শ্রেণী:মার্কিন পদার্থবিজ্ঞানী বিষয়শ্রেণী:ম্যানহাটন প্রকল্পের ব্যক্তিত্ব বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন ভৌত রসায়নবিদ বিষয়শ্রেণী:মার্কিন ফিলোসফিক্যাল সোসাইটির সদস্য
ডান|থাম্ব| জেলি জুতা পরা এক মহিলা জেলি জুতা বা জেলিস হল পিভিসি প্লাস্টিকের তৈরি এক ধরনের জুতা। জেলি জুতা বিভিন্ন মার্কা এবং রঙে আসে  এবং উপাদান কখনও কখনও চিকচিক মিশ্রিত হয়।  এর নাম জেলি সুজ নামক ফরাসি কোম্পানি থেকে এসেছে, যা প্যারিসে ১৯৮০ সালে  টনি অ্যালানো এবং নিকোলাস গুইলন দ্বারা প্রতিষ্ঠিত হয়েছিল।  যদিও পিভিসি-ইনজেকশনযুক্ত জুতা দ্বিতীয় বিশ্বযুদ্ধের পরে তৈরি করা হয়েছিল, সেগুলি সস্তা এবং অপ্রশংসিত ছিল। ১৯৮০-এর দশকের গোড়ার দিকে জুতার ফ্যাশন প্রবণতা বেড়ে যায় যখন জেলি সুজ কোম্পানির জেলি জুতা প্রধান ফরাসি এবং ইউরোপীয় ম্যাগাজিন, প্যারিস ফ্যাশন শো এবং জুতার মেলায় প্রকাশিত হয়। ১৯৮০-এর দশকের অন্যান্য ফ্যাশন প্রবণতার মতো, ১৯৯০-এর দশকের শেষের দিক থেকে জেলি জুতা বহুবার পুনরুজ্জীবিত হয়েছে।   ইতিহাস    আরো দেখুন    ক্রোকস  ফ্লিপ-ফ্লপ  জুতা শৈলীর তালিকা  স্যান্ডেল    তথ্যসূত্র   বিষয়শ্রেণী:জুতা বিষয়শ্রেণী:স্যান্ডেল বিষয়শ্রেণী:২০০০-এর দশকের ফ্যাশন বিষয়শ্রেণী:১৯৯০-এর দশকের ফ্যাশন বিষয়শ্রেণী:১৯৮০-এর দশকের ফ্যাশন
আখতার সাদমানী (২ জানুয়ারি ১৯৩৪ - ৩০ ডিসেম্বর ২০০৩) ছিলেন একজন বাঙালি সঙ্গীতশিল্পী এবং সঙ্গীত পরিচালক। তিনি উপমহাদেশের প্রখ্যাত ভারতীয় শাস্ত্রীয় সঙ্গীত শিল্পী। সঙ্গীতে তার অবদানের জন্য বাংলাদেশ সরকার তাকে ২০১১ সালে মরণোত্তর একুশে পদকে ভূষিত করে।   প্রারম্ভিক জীবন  সাদমানী ১৯৩৪ সালের ২ জানুয়ারি ঢাকায় জন্মগ্রহণ করেন। তবে তিনি বেড়ে ওঠেন কলকাতায়। তার পিতা আকবর আলী তাকে সঙ্গীতের সাথে পরিচয় করিয়ে দেন। দশ বছর বয়সে তিনি ববি দানিয়েলের কাছে সঙ্গীতের তালিম নেন। ১৯৫৫ সালে ববি দানিয়েল তাকে সঙ্গীতজ্ঞ ওমর খানের কাছে নিয়ে যান। পরে তিনি ওমর খানের কাছে সঙ্গীতের তালিম নেন।  ১৯৫৭ সালে ওমর খান তাকে ইন্দো ঘরানার সঙ্গীতজ্ঞ আমির খাঁর কাছে নিয়ে যান। তার পর থেকে তিনি আমির খাঁর কাছে সঙ্গীতের তালিম ও উপদেশ নিতে থাকেন। তিনি আমানত আলী, ফতেহ আলী, মঞ্জুর হুসেন খান এবং ফয়েজ মোহাম্মদের কাছ থেকে খেয়াল এবং জহিরুদ্দিন দগর ও ফয়েজুদ্দিন দগরের কাছ থেকে ধ্রুপদ গানের তালিম নেন।   কর্মজীবন  ১৯৬১ সালে সাদমানী পূর্ব পাকিস্তানে ফিরে আসেন এবং ঢাকার পাকিস্তান বেতারে নিজস্ব শিল্পী হিসেবে যোগ দেন। ১৯৬৬ সালে তিনি বাংলাদেশ বেতারের সঙ্গীত পরিচালক পদে অধিষ্ঠিত হন। ১৯৮০ সালে তিনি "সুর রং একাডেমি অব ক্লাসিক্যাল মিউজিক" প্রতিষ্ঠা করেন। এই একাডেমিটি বাংলাদেশে হিন্দুস্তানি শাস্ত্রীয় সঙ্গীতের জন্য প্রতিষ্ঠিত প্রথম একাডেমি।   ব্যক্তিগত জীবন ও মৃত্যু  সাদমানীর এক পুত্র আসিফ আখতার এবং এক কন্যা মিলি আখতার সাদমানী। সাদমানী ২০০৩ সালে ৩০ ডিসেম্বর হৃদরোগে আক্রান্ত হয়ে মৃত্যুবরণ করেন।   সম্মাননা   সঙ্গীতে অবদানের জন্য মরণোত্তর একুশে পদক (২০১১)   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:বাংলাদেশী নারী সঙ্গীতজ্ঞ বিষয়শ্রেণী:ভারতীয় ধ্রুপদী সঙ্গীতশিল্পী বিষয়শ্রেণী:কলকাতার সঙ্গীতশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:একুশে পদক বিজয়ী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:ঢাকার সঙ্গীতজ্ঞ
ঐন্দ্রিলা মাইতি সুরাই (জন্মঃ ১৯৭৮) একজন ভারতীয় স্বাধীন কিউরেটর, কলা সমালোচক এবং শিক্ষক। থাকেন কলকাতায়। তিনি বাণিজ্যিক গ্যালারির পরিসরের বাইরেও কিউরেট করেছেন। প্রদর্শনীর ক্ষেত্রগুলিকে, বিশেষত কোভিড-১৯-এর পরবর্তী সময়ে প্রতিরোধের ক্ষেত্র হিসেবে পরিণত করার ক্ষেত্রে তাঁর অবদান অপরিসীম।    কাজকর্ম  থাম্ব| 2024 সালের জানুয়ারিতে কলকাতার বিয়ন্ড দ্য এজ-এর ভেন্যুতে ঐন্দ্রিলা মাইটি সুরাই   কিউরেশান  লেখালিখি   তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:শিল্পকলা বিষয়শ্রেণী:কলকাতা বিষয়শ্রেণী:জীবিত ব্যক্তি
ভবানী বণিক ছিলেন অষ্টাদশ শতাব্দীর একজন বাঙালি কবিয়াল।  জীবনী তাঁর জন্মস্থান অবিভক্ত বর্ধমান জেলার সাতগেছে গ্রামে। ভবানী বেনে নামেই সর্বাধিক পরিচিত ছিলেন। পেশায় তিনি ছিলেন গন্ধবণিক, ব্যবসায়িক কারণে কলকাতায় বাস করতেন। স্বভাবকবি ভবানী বণিক মুখে মুখে গান রচনা করতে পারতেন। তিনি একটি কবির দলও গঠন করেন। কবিগানে তাঁর অন্যতম প্রতিপক্ষ ছিলেন নিত্যানন্দ বৈরাগী বা নিতাই বৈরাগী। এই দু-দলের প্রতিযোগীতাকে লোকে বাঘ-মহিষের লড়াই বলত। কবি গান ছাড়াও তিনি বেশ কিছু কৃষ্ণবিষয়ক ও শ্যামা বিষয়ক গান রচনা করেছিলেন। তার দলে রাম বসু (কবিয়াল) গান বেধেছেন। এর বাইরে তিনি বহু সখীসংবাদ ও নানা ধরনের ভক্তিগীতি রচনা করেছিলেন। দুর্গাদাস লাহিড়ি সম্পাদিত 'বাঙালির গান' গ্রন্থে এনার গান পাওয়া যায়।  তথ্যসূত্র  বিষয়শ্রেণী:বাঙালি কবি বিষয়শ্রেণী:বাংলা ভাষার কবি বিষয়শ্রেণী:বাঙালি কবিয়াল
রওশনুুল হক মতি মিয়া বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৩ আসনের সাবেক সংসদ সদস্য।   প্রাথমিক জীবন  রওশনুুল হক মতি মিয়া পাবনা জেলায় জন্মগ্রহণ করেন।   রাজনৈতিক জীবন  মতি মিয়া একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-৩ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাবনা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
thumb|300px|right|ভ্যান গখের আঁকা মাছকে শুঁটকি করার ফার্ম - ১৮৮২ সংরক্ষণের ব্যবস্থা না থাকলে তাজা মাছ সহজেই পচে যায়। খাদ্য সংরক্ষণের এক প্রাচীন পদ্ধতি হল খাদ্য শুকানো। শুঁটকি বা মাছকে রোদে শুকিয়ে সংরক্ষণ তেমনই একটি পদ্ধতি যাতে মাছকে রোদে রাখা হয় পানি অপসারণের জন্য। কারণ পানির কারণেই বিভিন্ন ক্ষুদ্রাতিক্ষুদ্র অনুজীব বেঁচে থাকে এবং মাছকে পঁচতে সহায়তা করে। খোলা জায়গায় বাতাস এবং রোদ ব্যবহার করে মাছকে শুকানোর প্রথা অনেক প্রাচীন কাল থেকেই চলে আসছে।"Historical Origins of Food Preservation." . Accessed June 2011. সাধারণত পানিকে বাতাস, রোদ, ধোঁয়া ইত্যাদির সাহায্যে শুকানো হয় কিন্তু বরফ দ্বারা শুকানো পদ্ধতিতে খাদ্যকে প্রথমে বরফ করা হয় তারপর জল বের করা হয়। ব্যাকটেরিয়া, ইষ্ট এবং মোল্ড বেড়ে উঠার জন্য পানি প্রয়োজন এবং জলকে পরিপূর্ণ রূপে শুকানো হলে খাদ্য সংরক্ষণ করা সম্ভব।  মাছকে এভাবে সংরক্ষণ করার জন্য শুকানো, ধোঁয়ার ব্যবহার এবং লবণ পদ্ধতি ব্যবহার করা হয়।Grandidier (1899), p. 521 সবচেয়ে পুরনো এবং সহজ পদ্ধতি হল মাছকে বাতাস ও রোদে শুকানো। শুকনো মাছের আয়ুষ্কাল কয়েক বছর পর্যন্ত হতে পারে। এই পদ্ধতি সবচেয়ে সহজ, কমদামি এবং কার্যকর হয় অনুকূল আবহাওয়াতে। জেলে বা তার পরিবারের সদস্যরা এই কাজ সাধারণত করে থাকে এবং তা সহজেই বাজারজাত করতে পারা যায়।   বাংলাদেশে শুটকি প্রক্রিয়াজাতকরণের পটভূমি  বাংলাদেশের উপকূলীয় এলাকার প্রায় ৭.৩ মিলিয়ন লোক  প্রত্যক্ষভাবে বা পরোক্ষভাবে সামুদ্রিক মৎস্য আহরণ ও প্রক্রিয়াজাতকরণ কাজ করে জীবিকা নির্বাহ করে। খাদ্য থেকে প্রাপ্ত প্রাণীজ আমিষের প্রায় ৬০% আসে মৎস্য ও মৎস্যজাত খাদ্য থেকে। দেশের মানুষের বার্ষিক জনপ্রতি মাছের চাহিদা ২০.৪৪ কেজি। চাহিদার বিপরীতে বার্ষিক জনপ্রতি খাদ্য হিসাবে মাছ গ্রহণ ১৮.৯৪ কেজি অর্থাৎ ১.৫০ কেজি ঘাটতি থাকে। এই গ্রহণকৃত মাছের প্রায় ৫% আসে শুটকি থেকে। বছরে প্রায় ৫.৪৬ লক্ষ মেট্রিক টন মৎস্য আহরিত হয় সমুদ্র থেকে যার ২০% শুটকি হিসাবে  প্রক্রিয়াজাতকরণ করা হয়। বাংলাদেশ থেকে (২০১১-১২) অর্থ বছরে প্রায় ৬২৩ মেট্রিক টন শুটকি বিদেশে রপ্তানি করা হয়। বাংলাদেশে (৮-১০) প্রজাতির সামুদ্রিক মাছ থেকে বাণিজ্যিকভাবে শুটকি তৈরি হয়। ১ কেজি শুটকি মাছ তৈরিতে প্রজাতিভেদে প্রায় (৩-৫) কেজি কাঁচা মাছ প্রয়োজন। উপকূলীয় জেলে সম্প্রদায়ের লোকজন সমুদ্র থেকে মাছ সংগ্রহ করে। বাংলাদেশে মূলত শীতকালে শুটকির প্রক্রিয়াজাতকরণ করা হয়। সাধরনত অক্টোরব থেকে এপ্রিল পর্যন্ত বাংলাদেশে শুটকি শুকানো হয়। উৎপাদিত শুটকি ১৫টি বিভিন্ন চ্যানেলের মাধ্যমে মূ্ল্য সংযোজিত হয়ে (৩-৬) ধাপ অতিক্রম করে ভোক্তার কাছে পৌঁছে ।বাংলাদেশের উৎপাদিত সামুদ্রিক শুটকির সবচেয়ে বড় অংশই তৈরী হয় কক্সবাজারে।  উৎপাদিত শুটকির প্রায় ৮০% তৈরী হয় সদর উপজেলার কুতুবদিয়া পাড়া এলাকার নাজিরারটেকে। নাজিরারটেকের শুটকি উৎপাদনকারী উদ্যোক্ত, শ্রমিক ও বিপণন কাজে জড়িত লোকের সংখ্যা প্রায় (৮,৫০০-৯,০০০) জন। প্রচলিত নিয়মে সুর্যালোক ব্যবহার করে শুটকি শুকানো হচ্ছে। দীর্ঘমেয়াদে সংরক্ষণের জন্য শুটকির প্রক্রিয়াজাতকরণ কালে বিভিন্ন প্রকার ক্ষতিকর কেমিক্যাল বা কীটনাশক ব্যবহার করে। আর জেনে বা না জেনে এই শুটকি খাদ্য ̈হিসেবে গ্রহণ করলে মানুষের শরীরে খুবই ক্ষতিকর রোগের সৃষ্টি করে।  চিত্র  আরো দেখুন   শুঁটকি ভর্তা  পান্তা ভাত  তথ্যসূত্র  পাদ টিকা     Kurlansky, Mark (1997). Cod: A Biography of the Fish That Changed the World. New York: Walker. .  বিষয়শ্রেণী:মাছ প্রক্রিয়াকরণ বিষয়শ্রেণী:শুঁটকি মাছ বিষয়শ্রেণী:জলখাবার
দ্য সাউন্ড অব মিউজিক () একটি গীতনাট্য যার গানগুলো রচনা করেছেন অস্কার হ্যামারস্টাইন আর সুর করেছেন রিচার্ড রজার্স। এই গীতনাট্য নিয়ে বই লিখেছেন হাওয়ার্ড লিন্ডসে এবং রাসেল ক্রুসো। Maria von Trapp এর বিখ্যাত স্মৃতিকথা The Story of the Trapp Family Singers অবলম্বনে এই গীথনাট্য রচিত হয়েছে। এই গীতনাট্যের বেশ কিছু গানই পরবর্তীকালে আদর্শ সঙ্গীতের মর্যাদা পায় যার মধ্যে আছে "The Sound of Music", "Edelweiss", "My Favorite Things", "Climb Ev'ry Mountain" এবং "Do-Re-Mi"।  ১৯৫৯ সালের নভেম্বরে মূল গীতনাট্যটি প্রকাশিত হয়েছিল। প্রথম প্রকাশের পর এর অনেক পুনর্নির্মাণ হতে থাকে বিভিন্নভাবে। ১৯৬৫ সালে এ থেকে একটি চলচ্চিত্র নির্মিত হয়। একাডেমি পুরস্কার বিজয়ী এই ছবির নামও ছিল দ্য সাউন্ড অব মিউজিক। এই গীতনাট্যটি ছিল রজার্স ও হ্যামারস্টাইন কর্তৃক নির্মিত শেষ গীতনাট্য। কারণ এর মূল ব্রডওয়ে প্রকাশনার ৯ মাস পর হ্যামারস্টাইন ক্যান্সারে আক্রান্ত হয়ে মৃত্যুবরণ করেন।   বহিঃসংযোগ    দ্য সাউন্ড অব মিউজিক - সাল্‌সবুর্গে!     The Sound of Music at R&H Theatricals  Synopsis on theatrehistory  Movie vs. Reality: The Real Story of the von Trapp Family - Prologue magazine, Winter 2005 - published by the National Archives and Records Administration  বিষয়শ্রেণী:ইংরেজি সাহিত্য বিষয়শ্রেণী:গীতিনাট্য বিষয়শ্রেণী:প্রেমের গল্প